

**PROFFIL Y RÔL**



|  |  |  |
| --- | --- | --- |
| **Teitl y Rôl:** | Rheolwr Rhaglen **–** Cydweithrediad Heddlu Cymru |  |
| **Gradd:** | PO6 |
| **Yn atebol i:** | Arweinydd y Rhaglen (Prif Gwnstabl Cynorthwyol Rhanbarthol) |
| **Yn gyfrifol am:** | Y Swyddog Cymorth Rhaglen, Gweinyddydd y Rhaglen ac aelodau eraill o staff fel y'u neilltuir iddo |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Heddluoedd, Asiantaethau a Phartneriaethau |
| **Lefel Fetio Ofynnol:** | MV/SC – Fetio Rheoli/Cliriad Diogelwch |
| **Dyddiad Cyhoeddi:** | Tachwedd 2022 |

|  |  |  |
| --- | --- | --- |
| **Diben y Rôl** | Gweithio gyda'r Prif Gwnstabl Cynorthwyol Rhanbarthol (Arweinydd y Rhaglen dros Gydweithio) i gyflawni'r rhaglen gydweithio a phrosiectau ar draws y maes plismona yng Nghymru yn llwyddiannus.  Sicrhau y caiff y newid arfaethedig i gyd ei gyflawni'n llwyddiannus, cydgysylltu prosiectau'r rhaglen a rheoli'r rhyngddibyniaethau sy'n cynnwys nodi a chyflawni buddiannau a goruchwylio unrhyw risgiau a materion sy'n codi. | |
| **Prif**  **Gyfrifoldebau** | **Cyngor ac Arweiniad** |
| * Rhoi cyngor ac arweiniad arbenigol i gwsmeriaid ar faterion cymhleth a/neu wedi'u huwchgyfeirio o fewn y maes pwnc perthnasol * Paratoi, dadansoddi a chyflwyno gwybodaeth reoli i uwch reolwyr a Phrif Swyddogion * Hyrwyddo datrysiadau arloesol drwy ddarparu gwybodaeth a chyngor arbenigol * Rhoi cyngor ac arweiniad lefel uchel ar faterion cymhleth a/neu wedi'u huwchgyfeirio. * Paratoi a chyflwyno sesiynau briffio a diweddaru adroddiadau i uwch arweinwyr. * Rhoi cyngor i uwch arweinwyr ac uwch reolwyr ar y prif faterion sy'n effeithio ar y sefydliad. |
| **Gwella Busnes** |
| * Cyflwyno ac arwain mentrau i wella prosesau busnes ar gyfer maes gwaith personol * Nodi, cynnig a gweithredu datblygiadau a gwelliannau i faes gwaith personol er budd yr heddlu a chwsmeriaid * Cael y wybodaeth ddiweddaraf am arferion gorau, tueddiadau, newidiadau a datblygiadau mewn meysydd adrannau gan gynnwys mentrau / deddfwriaeth y Swyddfa Gartref a chynghori uwch-swyddogion ar eu goblygiadau |
|  | **Cynrychiolaeth y Gwasanaeth Cwsmeriaid** | |
| * Cyflwyno delwedd a gwasanaeth cadarnhaol i gwsmeriaid mewnol ac allanol * Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel. * Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu (MOPI) | |
| **Cyllid** | |
| * Cyflwyno cynigion cyllidebol ar gyfer eich maes, eich uned neu eich prosiect eich hun a'u rhoi ar waith * Cynllunio a rheoli gwariant y gyllideb ddirprwyedig ar gyfer eich is-adran/adran eich hun * Yn gyfrifol am sicrhau gweithgareddau ailgodi tâl mewn trefniadau cydweithio. * Gallai fod yn gyfrifol am weithgareddau creu incwm * Monitro ac adrodd ar y cyllidebau, gan sicrhau eu bod yn gweithredu'n effeithiol o fewn cyfyngiadau cyllidebol a chynnal cofnodion priodol * Goruchwylio’r broses o reoli'r gyllideb ddynodedig | |
| **Trefnu/Cynllunio** | |
| * Cyfrifoldeb a rennir o'r adnoddau cysylltiedig, megis pobl, systemau ac offer * Cyfrifoldeb a rennir ar gyfer datblygu, hyrwyddo a rhoi cynlluniau a chytundebau lefel gwasanaeth yr adran/Uned Reoli Sylfaenol ar waith * Monitro cynlluniau busnes, achosion busnes a chyllidebau cymeradwy ar gyfer yr adran/y gwasanaeth * Trefnu a rheoli gwaith y tîm cydweithio a rhoi cymorth a chyngor ar brosiectau a gwasanaethau yn y rhaglen gydweithio. * Datblygu, cynnig a rhoi cynlluniau busnes a chyllidebau cymeradwy ar waith ar gyfer yr adran/gwasanaeth * Nodi a cheisio cymeradwyaeth ar gyfer adnoddau addas a'u dosbarthu er mwyn i'r adran gyflawni ei hamcanion gwasanaeth * Datblygu, gweithredu a chyfrannu at strategaeth sefydliadol | |
| **Rheoli Pobl** | |
| * Dyrannu gwaith a monitro safon a pherfformiad rheolwyr swyddogaethol a pherfformiad tîm a sicrhau y caiff unrhyw faterion eu datrys * Rheoli prosesau recriwtio, datblygu, cymell a newid o fewn tîm * Datrys materion rheoli pobl uwchgyfeiriedig a chymhleth * Hyrwyddo a rhoi materion rheoli newid ehangach yn y tîm cydweithio ar waith | |
| **Polisïau a Strategaethau** | |
| * Cynghori staff a chysylltiadau allanol o fewn meysydd arbenigol i sicrhau y cydymffurfir â gweithdrefnau, rheoliadau a deddfwriaeth yr heddlu er mwyn dylanwadu ar y penderfyniadau a wneir * Cymhwyso strategaeth a pholisïau yn gyson yn y modd mwyaf effeithiol ac effeithlon yn unol ag egwyddorion gwerth gorau * Cynnal trosolwg strategol o raglenni a phrosiectau cenedlaethol, gan ystyried datblygiadau yn y dyfodol mewn modd rhagweithiol * Ymgynghori ar y broses o roi polisïau a gweithdrefnau ar waith a chael cytundeb terfynol ar hynny | |
| **Rheoli Rhaglenni** | |
| * Trefnu a rheoli'r broses o gyflwyno amrywiaeth o brosiectau neu fentrau yn weithredol * Sicrhau ansawdd y broses o gyflwyno amrywiaeth o brosiectau neu fentrau yn weithredol * Sicrhau bod amcanion arfaethedig prosiectau'n cael eu cyflawni mewn ffordd gost-effeithiol ac o fewn y terfynau amser, dogfennau/cynlluniau strategol a roddir a'u cyflwyno mewn fforymau ffurfiol | |
| **Rheoli Risg a Chydymffurfiaeth Gyfreithiol** | |
| * Sicrhau bod y swyddogaeth yn cydymffurfio'n llawn â deddfwriaeth, rheoliadau a chanllawiau polisi cysylltiedig * Nodi risgiau a gweithredu ar ganfyddiadau * Sicrhau bod yr adran/tîm yn bodloni ei rhwymedigaeth/rwymedigaeth o ran Iechyd a Diogelwch * Datrys problemau uwchgyfeiriedig a difrifol * Sicrhau bod yr uwch-reolwyr yn ymwybodol o risgiau posibl sydd i ddod a chynnig camau gweithredu y gellir eu cyfiawnhau i liniaru'r risgiau hynny | |
| Yn ogystal, bydd yn rhaid i ddeiliad y swydd fod yn barod i ymgymryd â'r cyfryw ddyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. | |
| **Cymwysterau** | **Hanfodol**   * Rhaid meddu ar safon dda o addysg i lefel Safon Uwch o leiaf   neu'n gallu dangos sgiliau a galluoedd cyfatebol   * Rhaid meddu ar gymhwyster PRINCE2   **Dymunol**   * Meddu ar radd meistr perthnasol neu gymhwyster cyfatebol mewn disgyblaeth gysylltiedig * Meddu ar y cymhwyster Rheoli Rhaglenni Llwyddiannus | |
| **Sgiliau** | **Hanfodol**   * Rhaid meddu ar sgiliau cyfrifiadurol gyda gwybodaeth dda am Microsoft Office Suite gan gynnwys O365, Teams, Microsoft Word, Excel a PowerPoint * Rhaid dangos dull dadansoddol o ddatrys problemau gyda'r gallu i greu datrysiadau gwreiddiol, arloesol a chreadigol. * Y gallu i reoli adnoddau sylweddol mewn perthynas â chyllid, pobl a deunyddiau, gan ddangos craffter masnachol a busnes i gydbwyso gofynion cymhleth, sy'n cystadlu yn erbyn ei gilydd drwy wneud penderfyniadau priodol sy'n seiliedig ar risg o fewn y gyllideb sydd ar gael * Rhaid dangos tystiolaeth o ddatblygiad proffesiynol parhaus * Rhaid meddu ar sgiliau cyfathrebu ysgrifenedig a llafar rhagorol, gan gynnwys rhoi cyflwyniadau o ansawdd uchel * Rhaid gallu dangos y gallu i weithio'n annibynnol, gwneud penderfyniadau cadarn yn seiliedig ar dystiolaeth * Rhaid gallu rheoli baich gwaith a chydbwyso blaenoriaethau croes, gan ailgyfeirio adnoddau mewn modd cyflym ac effeithiol er mwyn bodloni gofynion newidiol   **Dymunol**  Cymraeg Iaith Lefel 2 – Yn gallu deall hanfod sgwrs, cyfleu gwybodaeth sylfaenol, cyfrannu at gyfarfodydd, trosglwyddo galwadau ffôn ac ymateb i geisiadau syml yn Gymraeg. Hefyd, y gallu i gyflwyno eich hun a phobl eraill yn ôl enw, rôl a lleoliad/sefydliad. | |
| **Gwybodaeth** | **Hanfodol**   * Rhaid meddu ar brofiad o gydweithio a gweithio mewn partneriaeth a gwybodaeth amdanynt * Rhaid meddu ar ddealltwriaeth o'r heddlu a'r strwythurau llywodraethu plismona rhanbarthol a materion sector cyhoeddus sy'n dod i'r amlwg ym mhob rhan o Gymru * Rhaid dangos gwybodaeth helaeth am gymhwyso dulliau rheoli rhaglenni a phrosiectau a dangos profiad ohonynt * Rhaid meddu ar wybodaeth am gyllido a dyrannu adnoddau, a rhaid dangos craffter masnachol a busnes i gydbwyso gofynion cymhleth, sy'n cymysgu yn erbyn ei gilydd * Rhaid gallu dangos gwybodaeth am gynllunio, monitro a rheoli rhaglenni. * Rhaid meddu ar brofiad amlwg o roi cyngor, negodi a dylanwadu wrth weithio gyda chwsmeriaid mewnol ac allanol ar bob lefel * Rhaid meddu ar brofiad uwch reoli cryf o roi newidiadau ar waith i wella perfformiad * Rhaid meddu ar brofiad o raglenni / cynllunio a chyflawni Gwasanaethau ar lefel strategol * Rhaid meddu ar brofiad sylweddol o gyflawni prosiectau graddfa fawr * Rhaid meddu ar ddealltwriaeth o'r heddlu a'r strwythurau llywodraethu plismona rhanbarthol a materion sector cyhoeddus sy'n dod i'r amlwg ym mhob rhan o Gymru * Rhaid meddu ar brofiad o reoli tîm amrywiol mewn amgylchedd plismona. * Rhaid bod gennych brofiad amlwg o arwain a rheoli timau amlswyddogaethol * Rhaid bod gennych brofiad o arwain newidiadau ar lefel sefydliadol | |
| **Rhinweddau Personol** | **Gwasanaethu'r Cyhoedd**  Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd mwyaf iddynt.  Sicrhau bod pob aelod o’r staff yn deall disgwyliadau, anghenion newidiol a phryderon cymunedau gwahanol ac yn ceisio mynd i'r afael â nhw  Meithrin hyder y cyhoedd drwy ymgysylltu â gwahanol gymunedau, asiantaethau a rhanddeiliaid strategol, gan ddatblygu partneriaethau a sicrhau bod pobl yn gallu ymgysylltu â'r heddlu ar bob lefel  Deall safbwyntiau a blaenoriaethau partneriaid a chydweithio â nhw i ddarparu'r gwasanaeth cyffredinol gorau posibl i'r cyhoedd, gan ennyn hyder y cyhoedd.  **Proffesiynoldeb**  Gweithredu ag uniondeb, yn unol â gwerthoedd Gwasanaeth yr Heddlu  Cyflawni addewidion, gan ddangos ymrwymiad personol, egni a chymhelliant i gyflawni pethau.  Diffinio ac atgyfnerthu safonau, gan ddangos y rhain yn bersonol a meithrin diwylliant o gyfrifoldeb personol yn yr uned fusnes.  Cymryd cyfrifoldeb am wneud penderfyniadau anodd neu amhoblogaidd.  Dangos dewrder a gwydnwch mewn sefyllfaoedd anodd, lleddfu gwrthdaro ac ymddwyn yn bwyllog ac yn broffesiynol dan bwysau.  **Arwain Newid**  Sefydlu darlun a chyfeiriad clir i'r uned fusnes ar gyfer y dyfodol, gan ganolbwyntio ar gyflawni gweledigaeth a strategaeth yr Heddlu  Nodi’r newidiadau sydd eu hangen i gyflawni amcanion yr Heddlu a’u rhoi ar waith, gan feddwl y tu hwnt i gyfyngiadau'r ffyrdd presennol o weithio a bod yn barod i wneud newidiadau radical pan fo angen.  Meddwl yn yr hirdymor, gan nodi ffyrdd gwell o ddarparu gwasanaethau sy’n cynnig gwerth am arian ac yn diwallu anghenion lleol ac anghenion yr heddlu.  Annog creadigrwydd ac arloesedd yn yr uned fusnes  Gofyn am adborth ar eich dull gweithredu eich hun, a gweithredu ar yr adborth hwnnw, gan barhau i ddysgu ac addasu i amgylchiadau newydd  **Arwain Pobl**  Ysbrydoli pobl i gyflawni nodau sefydliadol heriol, gan greu a chynnal momentwm ar gyfer newid  Rhoi cyfarwyddiadau a nodi disgwyliadau yn glir  Siarad yn gadarnhaol am blismona a'r hyn y gall ei gyflawni, gan feithrin balchder a hunan-barch  Ennyn brwdfrydedd ac ymrwymiad drwy wobrwyo perfformiad da a rhoi cydnabyddiaeth a chanmoliaeth wirioneddol  Hyrwyddo dysgu a datblygu, gan roi adborth gonest ac adeiladol er mwyn helpu pobl i ddeall eu cryfderau a'u gwendidau a buddsoddi amser yn hyfforddi a mentora staff.  **Rheoli Perfformiad**  Creu cynllun strategol clir i sicrhau perfformiad yr uned fusnes a sicrhau y caiff amcanion eu cyflawni  Cytuno ar amcanion a blaenoriaethau heriol ond cyraeddadwy ar gyfer yr uned fusnes a neilltuo adnoddau i'w cyflawni mor effeithiol â phosibl  Nodi cyfleoedd i leihau costau a sicrhau'r gwerth gorau posibl am arian.  Amlygu arferion da a'u defnyddio i fynd i'r afael â thanberfformio  Dyrannu cyfrifoldebau'n briodol a grymuso eraill i wneud penderfyniadau  Monitro cynnydd a dwyn pobl i gyfrif am waith cyflawni  **Gwneud Penderfyniadau**  Cymathu gwybodaeth gymhleth yn gyflym, gan bwyso a mesur dewisiadau amgen a gwneud penderfyniadau cadarn ac amserol  Casglu'r holl wybodaeth berthnasol sydd ar gael a'i hystyried, gan geisio cyngor gan arbenigwyr a gwrando ar y cyngor hwnnw  Gofyn cwestiynau treiddgar er mwyn profi ffeithiau a rhagdybiaethau a meithrin dealltwriaeth lawn o'r sefyllfa  Nodi materion allweddol yn glir a'r cysylltiadau rhwng ffactorau gwahanol  Ystyried goblygiadau ehangach opsiynau gwahanol, gan asesu costau, risgiau a manteision pob un  Gwneud penderfyniadau clir a chymesur y gellir eu cyfiawnhau, ac adolygu'r rhain yn ôl yr angen  **Cydweithio ag Eraill**  Meithrin cydberthnasau gwaith effeithiol â phobl drwy gyfathrebu clir a dull cydweithredol o weithio  Bod yn weladwy i'r staff a sicrhau bod prosesau cyfathrebu yn gweithio'n effeithiol drwy'r uned fusnes gyfan.  Ymgynghori’n eang a chynnwys pobl yn y broses o wneud penderfyniadau, gan siarad â nhw mewn ffordd y maent yn ei deall ac y gallant ymgysylltu â hi  Trin pobl â pharch ac urddas ni waeth beth fo'u cefndir na'u hamgylchiadau, gan hyrwyddo cydraddoldeb a dileu gwahaniaethu  Trin pobl fel unigolion, gan ddangos doethineb, empathi a thosturi  Hyrwyddo syniadau yn argyhoeddiadol gan nodi manteision dull penodol o weithredu a cheisio atebion sydd o fudd i'r ddwy ochr  Mynegi eich barn eich hun yn gadarnhaol ac yn adeiladol, gan ymrwymo'n llawn i benderfyniadau'r tîm | |

Mae'n rhaid i bob unigolyn yn Heddluoedd Cymru ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid dangos gallu i gyfrannu at amgylchedd gwaith agored a theg lle ni chaniateir ymddygiad anaddas. Ni ddylent ddangos unrhyw dystiolaeth y byddant yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau sydd wedi'u marcio isod, gan mai'r rhain yw'r adrannau y cewch eich marcio yn unol â nhw wrth lunio'r rhestr fer.

|  |  |
| --- | --- |
|  | **Rhestr fer** |
| Cymwysterau | ✔ |
| Sgiliau | ✔ |
| Gwybodaeth | ✔ |
| Rhinwedd Bersonol – Gwasanaethu'r Cyhoedd |  |
| Rhinwedd Bersonol – Proffesiynoldeb |  |
| Rhinwedd Bersonol – Arwain Newid | ✔ |
| Rhinwedd Bersonol – Arwain Pobl |  |
| Rhinwedd Bersonol – Rheoli Perfformiad |  |
| Rhinwedd Bersonol – Gwneud Penderfyniadau | ✔ |
| Rhinwedd Bersonol – Gweithio gydag Eraill | ✔ |